open-index/open-wikipedia-markdown huggingface dataset:
Tunesien

**Tunesien** oda **Tunesia** (arab. تونس, tūnis, [ˈtuːnɪs]), vullstende Tunesischa Repablik (arab. الجمهورية التونسية, al-ǧumhūriyya at-tūnisiyya, franz. République tunisienne), is a Stoot z Noadafrika, da wou af n Noadn un af n Oustn min Mittlmear (1 566 Kilometa Gstodn), af n Westn mid 965 Kilometa Grenz mid Algeria un af n Sidsidoustn mid 459 Kilometa Grenz mid Libyen zamma stoussd oda zammroint. D Haptstod Tunis ligt in n Noadoustn von n Land, õn n End vo da gleichnomatn Bucht, en Gulf vo Tunis. Mejra wej 30 % vo da Owaflechn von n Land wiad vo da Sahara vanumma, es Iwa han Beaḡreḡiona u fruchtbora Eemman.

Tunisia is s Zentrum vo da Kultua vo Capsa, heit Gafsa, oina mesolithischn Kultua, dej wou s duatn von n 10. bis i s 6. Joatausnd v. Kr. gem houd. Es Landl is aa s Wejḡal vo da Karthagischn Ziwelisazion, dej wou, nu bvua dass a Toal von n vaointn Numidjen woan is, ara irnana Blej in n 3. Jh. v. Kr. ghobt houd u spada nou a wichtes Provinzal von n Rejmischn Reich woan is. Long, speziell za Zeit vo d Osmanna, hod ma aa "Regentschaft vo Tunis" (franz. Régence de Tunis) gsogt; Tunisia is en 12. Moa 1881 mid da Untaschrifd von n Vatroḡ vo Bardo a franzejsischs Protektorat woan. Ba da Unohangekait, en 20. Miarz 1956 is s zejascht unta n Lamine Bey, en neinzeantn u letzatn Bey vo da Dynasti vo d Husseinitn, a konstituzionella Monarchi gweng. En 25. Jule 1957 is d Repablik proklamiad u da nazionalna Fejara Habib Bourguiba is da ejascht President vo da tunesischn Repablik wuan. 

Da President Bourguiba hod nou dreißg Jouana es Land awl weita u mejra vire bracht u modeanisiad, bis dass af s End schou scheja uniwatroffn i Spezlwiatschaft u steingatn Islamismus gweng is. In n 1987a Joua is da Held u Fejara von n Premierminista Zine el-Abidine Ben Ali owa 'varrammt' woan. Aa da neia President hod deja generelln Zill von Burgibismus vafulgt u d Wiatschaft vullas libaralesiad, owa aa a autoritativa u polezei-gstitzta Presidentnherrschaft asgejbt, d wou karakterisiad gweng is duach a ganz a houcha Wichtekait von en Hentafholtn u Se-Schmian-Loua. Da Ben Ali is en 14. 11. 2011 nou von n Pewl un n Vulk inrana Revoluzion von n Troun oiagschuckad woan; u zwengs an intanazionalnan Haftbföll is ar nou mid san Wei, da Leïla, af Dschidda z Saudearabian tiamt u "vaschloffn".

Eiglidad i d Haptorganisaziona vo da intanazionalnan Gmoischaftn wej da UNO un en Intanazionaln Grichtshuaf is Tunisia aa a Toal von a haffa Zechn u Vaoinn, wej da Union von n Arabischn Maghreb, da Arabischn Liga, da Groussn Arabischn Freihandlszoun, dan Gmoisamma Moakt von n Estlinga u Sidlinga Afrika, da Organisazion fia Islamischa Zammoawad, da Union fia s Mittlmearnata, da Afrikanischn Union, da Intanazionaln Organisazion fia d Frankofoni, da Gruppn vo d 77, da Gmoischaft vo de Sahel- u Sahara-Stootn u da Bewegung vo de Blockfreinan Stootn. U Tunisia houd aa an Assoziiatn-Vatroḡ mid da Eiropejschn Union ogschlossn un en Status von an Vullallejiatn ned-NATO-Mitglid dakrejgt.

### Beleg
Helfnboagstodn

D **Helfnboagstodn**, aa **Kod d Iwoar**, **Terr d Ebernii** u **Öifnboakistn**, amtle **Repablik Côte d’Ivoire** (**RCI**), san a Stoot z Westafrika õn n Atlantischn Ozean af da westlinga Seitn von n Gulf vo Guinea. Midrana Flechn vo 322 462&nbsp;km² stoußt s af n Noadn westle mid Mali un estle mid Burkina Faso, af n Oustn mid Ghana, af n Westn neadle mid Guinea u sidle mid Liberia un af n Sin min Atlantischn Ozean zamma. Dej Bvelkaring wiad 2020 af 26 378 274 Eiwoana gschetzt. D politischa u administrativa Haptstod is Yamoussoukro, aa wenn quasi d ganzn Instituzionnan i da Nazion ira sana ekonomischn Metropoln Abidjan sitzn. Nemman Franzejsisch aswej a uffeziella Sprouch git s umma 70 Sprouchn u Varjetejtn, d wou in n Alltoḡ gredt wean. Aswej an duatatn Kreiza hom s an Westafrikanischn Franc (XOF), da wou õ s Makl mid 1 EUR zou 655,957 XOF fest bundn (owa aa schou ogweatet woan) is. Es Land is a Toal vo da Westafrikanischen Wiatschoftsgmoischaft, da Afrikanischn Union u da Organisazion fia islamische Zammoawat.

Ejascht nu umma 1843 a franzejsischs Protektorat is s en 10. Miarz 1893 a franzejsischa Koloni woan; es Land houd en 7. Agust 1960 unta n Staawal (franz. houlette) von n Félix Houphouët-Boigny, en ejaschtn President vo da Repablik, d Unohangekait daglengt. D Wiatschaft is ganz bsundas af d Produkzion vo Kaffee u Kakao asglegt, u houd in Laff vo de ejaschtn zwoa Joazent an groussn Afschwung dalebt, da wou d Helfnbogstodn zer en Zuḡvejch u Loatsterndl z Westafrika gmacht houd. 1990 datrift s Land, nemma da Wiatschaftskrisn, dej wou af s End vo d 70ga afkumma is, a Zeidl vo Gwirbl u Bima af gsellschaftlinga u politischa Eemma. Dej Problemm san min Toud von n Félix Houphouët-Boigny 1993 nou leja un iaḡa wuan.

Es Õnemma vonrana nein Vafossing u d Organisazion vo Presidentschaftswoln, dej wou in n 2000a Joua en Laurent Gbagbo õ d Spitz bracht hom, hom s ned zamm u fiate bracht, dej sozialnan u politischnan Spanninga zen gstamma u wegga zen putzn, dej wou en 19. Settemma 2002 nou zen Louslejsn un Owerutschn vonranan politisch-militerischn Krisl gfejad hom. Nou an haffa Frinspfeiffn u Dakkoadiring, hod d Presidentschaftswol vo 2010 en Siḡ fia n Alassane Ouattara geḡa san Kontrahentn Laurent Gbagbo assagseng. A 2015 widagwaalta hod da Alassane Ouattara es Wiatschaftsgsprejss duach a liberala u intervenzionnistischa Politik relonsiad oda neiafgweamt, is owa aa stoak kritisiad woan zwengs sana Fejaring vo Armej u Justiz. 2016 is a neia Vafossing õgnumma wuan, mid dera wou s za Drittn Repablik kumma is. Dej neia oda dritta Vafossing is en 17. Miaz 2020 nu amol gendat woan.

## Beleg
Niger

Da **Niger,** aa nouen Franzejsischn **Nischäa**, amtle **République du Niger**, engl. **Republic of the Niger**, is a vo Land umschlossna Stoot z Westafrika, da wou nou en Fluß Niger gnennt woan is. Es Land grenzt in Noadoustn mid Libya, in n Oustn min Tschad, in n Siḏn mid Nigeria u Benin, in Sidwestn mid Burkina Faso, in n Westn mid Mali, un in n Noadwestn mid Algeria zamm. Da Niger houd mid 1 270 000 km² d gressta Asdeaning z Westaffrika. Iwa 80% von n Land ling i da Sahara. Dej iwawejngt muslimischa Bvelkaring vo umma 22 Milliona Leit lebt om mejran i Sidlinga in n Sidwestn von n Land. Duatn ligt aa d Haptstod u gressta Metropoln Niamey.

Da Niger is abisl haude banand, krejgt awl ganz schlechta Noutn vo da intanazionoln Gmoischaft, sitzd õn n eftan af n letzan Plotz von n HDI. Vill vo de Ned-Wejstn-Regiona san iwahaps gfeaded zwengs da Trucknzeid u da Desertifikazion. D Wiatschaft konzentriat se af an Aingvabrauch (Subsistenzlandwiatschaft), mid aweng a Exportlandwiatschaft in Siḏn un aweng an Export vo Roustoff, õ ejaschta Stell *da Yellowcake*, wos s duatn i s Grundwossa einesickad, woiss ma owa ned oda mechd ma lejwa ned wissn... 

Da Niger trifd zwengs da eigschlossnan Loḡ, da Trickn, da schwachn Landwiatschaft, da woksaden Bvelkaring, da Oamatei, en Nea-Draa-Kreiza-Machn-Kinna, da schlechtn Infrastruktua, da schlechtn medizinischn Vasuagung, da Umweltvaschmutzung uaw. af schwaare Pess u Hindaniss, ejḡatwou aa af an grejna Zweiḡ zen kemma... Seit da Unohangekait 1960 hom s in n Niger unta fimf vaschinanan Konstituzionan un unta drei vaschinanan Militeadiktatuanan glebt. Nou en Militeaputsch vo 2010 is da Niger jenfalls nominell a demokratischa Mera-Partein-Stoot woan. 

Dej Gsellschaft von n Niger zoigt a Diversitejt, wou se speist as longa aingstendinga Tradizionan u Gschichtnan vo de vaschinanan Velkln u Landstrichh. D Iwazol vo da Bvelkaring lebt af n Land u redt an Dialekt vo de umma 23 duatatn Sprouchn.

## Galeri

1997_278-10_Sahara_glyph.jpg|A Felsnmolarei ba Tiguidit in Noadn.
Niger,_Niamey,_Boulevard_du_15_Avril_(Rue_CI-2)(1).jpg|A Loḏn z Niamey in n Sidwestn von n Niger.
Adansonia_digitata_2006-03-03.jpg|Baobab u Akazien in n Park W von n Niger.
Oasis-Bilma.jpg|Palma i da Bilma-Oasn in Kaouar-Tol.
Niamey_night.jpg|D Haptstod Niamey ba Nacht.
1997_277-16A_Agadez_hotel.jpg|A Blik af Agadez von n Minaret, min Hotel de l'Air (links) u da Pension Tellit de Vittorio (rechts).
Photo1906_Zinder_overview.jpg|A Blik af Zinder vo 1906.
Timia_valley.JPG|Es Plateau vo Air un es Timia Tol.
Landscape_Diffa_region_Niger.jpg|D Landschaft vo da Provinz Diffa.
Niger_Safari.jpg|Da Fluß in Siḏn von n Land i da Gnejchtn von n Park W.
Niamey_river_bridge_roof_sunset_2006.jpg|D Kennedy Bruggn mid da Haptstod in n Hintagrund.
Niger_saharan_medieval_trade_routes.PNG|Handlsrutn um 1400 umma.
Photo1906_courtyard_of_Sultans_palace_Zinder.jpg|Huaf von n Sultanspalast vo Zinder um 1906. 
1997_277-9A_Agadez_mosque.jpg|D Moschee vo Agadez.
Mosque_de_Tchana_Maradi_2.jpg|D Moschee vo Tchana i Maradi.
Niger_2012_prise_aerienne.jpg|A Landschaft in n Sidwestn as da Lufd. 


## Beleg
Brondmetzga

Ois **Brondmetzga** (hochdeitsch **Brandmetzger**) wiad vor oim in Bayern a Metzga ghaßn, der Haus- und Hofschlochtungen mocht. 

## Gschicht
Da Brondmetzga is ana, der des Metzgahondwerk vasteht und vo Baua zu Baua ziagt und bei Haus- oda Hofschlochtungen ois Metzga oabeit und oft ibahaupt an ondan Beruf hot, die Metzgarei oiso nua nebenbei mocht. Dabei is a vaontwortlich dafia, dass des Vich ordentlich gschlocht und zateut wird, oba a, das des Fleisch a ordentliche Qualität hot und das neamd kronk wird, won a a schlechts Stickl Fleisch isst. Des is vielleicht da Grund, worum in monchn Wertabiachln da Brondmetzga a ois Fleischbeschaua beschriebn wird. In ersta Linie is da Brondmetzga oba a Metzga.

## Litartua
* 
* 

## Im Netz
* *D'Sau hat an schweinern Speck - ein Rottaler Schinken*. In: Unter unserm Himmel. Bayrischer Rundfunk (1983) Online

## Beleg
Sidsudan

**Sidsudan**, amtle **Republic of South Sudan**, is a vo Land umschlossna Stoot in n noadwestlinga Ostafrika. Es Land stousst af n Oustn mid Etiopia, af n Noadn min Sudan, af n Westn mid da Zentrolafrikanischa Repablik, af n Sidwestn mid da Demokratischn Repablik von n Kongo, af n Siḏn mid Uganda un af n Sidoustn mid Kenya zamma.

Da Sidsudan houd 2011 d Unohangekait vo da Repablik von n Sudan daglengt un is doudamid da am nejchan u letztingan suweren gwoanane Stoot, en wou ma intanazionol aa dakennt. D Hapstod u gressta Metropoln is Juba. Es umfasst es trum Moos- oda Sumpfgengt von n Sudd, d wou ma aa *Bahr al-Dschabal* hoisst u duach n Weissn Nil gfuamt wiad.

Da Sudan is vo Egiptn unta da Dynasti von n Muhammad Ali bsetzt gweng un is von n Anglo-Egiptischn Gmoaheaschaft (Kondominat) bis za Unohangekait 1956 reḡiad waon. Nou en Ejaschtn Sudanesischn Birḡakrejḡ is 1972 d Autonoma Reḡion Sidsudan grindt woan u houd bis 1983 dauat. A zwoata sudanesischa Birḡakrejḡ is asbrochn u houd 2005 min Naivasha-Okumma gendigt. Spaada in n gleichn Joua is d sidlinga Autonomi widaheagstellt u d Autonoma Reḡiring von n Sidsudan gfuamt woan. Nou an Referendum in Jenna 2011 hod da Sidsudan en 9. Jule 2011 d Unohangekait daglengt. Es Land houd vill intaethnischa resp. zwischnvelklata Brutalitejt dalittn un an Birḡakrejḡ duachgmacht, da wou vo d ganzn Seitn von an exzessivn Nikswissn vo d Menschnrechtt kennzoachnad gweng is, mid mejranan velklatn Bloutopan, Gruppnleichtn u Schurnalistnjoḡatn von Joua 2013 bis zen 22. Fewa 2020, wou d sidsudanesischn Riwalna da Salva Kiir Mayardit u da Riek Machar an Oahaitsdeal gfunna un a Reḡiringskoalezion gfurmt hom, wos en Weḡ fia d Widakeja vo Flichtling nou giamt houd.

Da Sidsudan houd a Bvelkaring vo umma 12 Millionna Leit, am mejran Nilotischa Velkl, un is demografisch oina vo de jingastn Stootn mid umma 50% unta 18 Jouana. D Iwazol vo d Eiwoana fulgt en Kristntum un indigena Releḡiona. Es Land is a Middabei oda Midglid vo da UN, da Afrikanischn Union, da Oustafrikanischn Gmoischaft, da Intergovernmental Authority on Development (IGAD) u ba de Genfa Konwenzionna. In Joua 2019 is da Sidsudan af n fuafualetztn Plotz in n World Happiness Report, af n fualetztn Plotz in n Global Peace Index un af n fuafualetztn Plotz in n Fragile States Index ghaucht.

## Galeri

Südsudan_administrativ_de.svg|D Glidarung seit 2015 mid 28 Bundesstootn.
South_Sudan-32_States.png|D Glidarung seit 2017 mid 32 Bundesstootn.
South_Sudan_protected_areas.svg|Schutzgebejtt in n Sidsudan.
Juba_City.jpg|D Haptstod Juba.
Yirol_Church.jpg|D Kiach vo Yirol.
Sudan_Map_Oelgas.png|Ial- u Gas-Konzessiona in n Sudan u Sidsudan.
Juba_Sudan_aerial_view.jpg|A Lufdbild vo Juba.
Sudan_Juba_cattle_on_street.jpg|A Strouss i Juba.
Sobat.jpg|A Zoufluß von n Weissn Nil, da Sobat.
Nil-boot.jpg|A Transpoatschif.
Fishing_in_Sudd_wetland_-_by_CPWF_Basin_Focal_Project.jpg|Fischfang in n Sudd.
Train_Sudan_towards_Wau.jpg|A Zuḡ.
Malakal-zentrum.jpg|A Stroussn z Malakal.
Village_in_South_Sudan.jpg|A Deaffal.


## Beleg
Stimmlosigkeit

Stimmlous◌̥KodiringHTML (decimal)`&amp;#805;`Unicode (hex)U+0325
I da Linguistik is d **Stimmlousekait** oda **Nedtounadhait** a Aingschaft vo Lautt, ba dej wou d Stimmlippn niad wibrian oda tremad wean. Fonologisch gseng is s a Oat vo da Fonazion (oda Soḡarei), dej wou in n Kontrast zeran ondan Zoustand von Kelkobf stejd. Manchane defenian s owa andascht u song Fonazion impliziad a Simmhaftekait u Stimmlousekait is nea es Faaln vo dera Fonazion.

Es Internazionala Fonetischa Alfabet houd distinkta Zoichn fia vill stimmlousa Lautt u moduliad stimmhafta Poa vo Konsonantn (Obstruentn), wej [p b], [t d], [k ɡ], [q ɢ], [f v] u [s z]. Weitas hod ma Diakritika fia d Stimmlousekait, U+0325 u U+030A fia Bouchstom mid Untaleng. Deja Diakritika wean typischaweis nea gsetzd ba Lautnan, dej wou iblicha- oda normolaweis stimmhafta waratn, wej bspw. ba [ḁ], [l̥] u [ŋ̊] oda in n Boarischn ba b̥, d̥, g̊ u z̥.

## Stimmlousa Vokalna u Sonorantn
Sonorantn san Lautt such wej Vokall u Nasalna, dej wou i d mejrann Sprouchn vo da Welt stimmhaft san. Ej amols kinna a Sonorantn owa aa stimmlous sa, gwenle aswej Allofonn vo de stimmhaftn Variantn. Es japanisch Woat *sukiyaki* wiad bspw.  asgsprochn u ko fia Ondane schou amol wej  klinga, owa ma ko seng, dass se d Lefzn oda Lippn zwengs den  rundn. Wos aanles findt se aa ba d englischn Weata *p*'e**culiar''  u ''p**o*'tato* .

Stimmlousa Vokall san aa areala Bsundahait vo d Sprouchn in n Sidwestn vo de USA, wej es Hopi un es Keres, in n Groussn Beckn, samt dej numischn Sprouchn, un i de Groussn Eemman, wou ma s finna ko in n numischn Comanche, owa aa in n algonquischn Cheyenne un i da caddoanischn Sprouch Arikara.

Sonorantna kinna aa kontrastif, u ned blouss umfeldmaasse stimmlous saa. Standard-Tibetisch houd bspw. a stimmlouss  i *Lhasa*, es wou i Opposizion zaran modal stimhaftn  stejt. In n Wallisischn finna se d fulngatn Sonorantnpoa mid Stimmlousekait: ,  u .

In n Moksha git s aa an stimmlousn palataln Approximantn  (kyrillisch  *jh* gschrim) zamm mid an  un en  ( *lh* u  *rh* gschrim). D letzan zwoa hom d palatalisiatn Entsprechunga  u  ( and ). Es Kildinsamisch houd aa a  .

## Litratua
* Ladefoged, Peter; Maddieson, Ian (1996). *The Sounds of the World's Languages*. Oxford: Blackwell. ISBN 978-0-631-19815-4.
Väis

D **Väis** (Vils) is a rechda Nemfluss fo da Doana z Baian.

## Folaaf

Wou de gloa Väis mid da groussn Väis zamfliassd, sogdma grod amoi no Väis dazua. Siidle fo Gerzn, afda Gmoa fo Schoikham im Oatstei Wiadmäi, wose aa de ledzde Mäi an da groussn Väis gfind, meng se de zwe Fliss dreffa und dano midnand weida laffa.

D Väis hoda Läng fo 68,62 km, wos af boarisch siwazg Kilomäda hand. Shand im Toi fo da Väis oiwai a boo Weagl fia Wossagrafd und Fäida fo de Bauan umadum. Z Frontnhausn dano, woud Leid zan Raalfon, Wandan und Segln hifond, gfind se da Väistoisää. Diaggad nai und driwa ausse, 
teit se dano de Väis wida ind Oidväis und Väiskanoi aaf. Se keman no a boomoi wida zam und wida ausanand und z Väishofa laffd d Väis ind Doana nai.

## Zuafliss

A Zuafluss is ofd grod a gloana Bo (Bach), woma ned an jen aafschreim muas. Oi fo de grässan hand in da Tabäin aafgfiad.

## Beleg


## Im Netz

 Vilstaler Mundart-Schmankerl, Zeitzeugen, Rezepte (Tondokumente)
26. Oktoba

Der **26. Oktoba** is da 299. Dog vom Gregorianischn Kalenda (da 300. in Schaltjoarn), somit vableibn no 66 Dog bis zum Joarsend.

## Geborn
* 1800: Helmuth Karl Bernhard von Moltke, breissischa Generalfeldmarschall
Standardjiddisch

Es **Standardjiddisch** moint d standardisiadta jiddischa Schreibweis u d jeweilinga regionola Assproch nou n Regln vonn YIVO. Es õgnummana Standardjiddisch wiad ned aso vill gnutzd, owa wal s mejra Grammatik houd wiad s fia n Untaricht heagnumma, i d Uniweasitetn glernt un i uniwersitera Publikaziona gschrim.

## In n Vagleich za de Dialektt

* poulisch "ets" un "enk" is "ir" un "eich"
* es git drea Genera wej in n poulischn Jiddisch

## Schau aa

* Jiddische Schreibweis
* Jiddische Dialektna
* YIVO

## Beleg
Chodischa Dialekt

Da **Chodische Dialekt**, aa **Bulatschina**, is a Grenzdialekt vonn Sidwestbejmischn, da wou inn Chodnaland gredd wiad. Wej d ganzn Dialektt vafallt da Dialekt zougunstn vonn Regiolekt u d Mediensprochn.

Bulatschina wal s L-Partizip vo *být* zou *bul* wiad: *já jsem byl* hoisst *já jsem bul*.

## Haptmeakmol

* a *d* wiad zwischn zwejanen Vokalnan zaran *r*, bspw. *dědek > děrek* "alta Mo"
* a viragstellts *h* vua Vokalnan, z.&nbsp;B.* aby > haby, utřít > hutřít, almara > halmara, udit > hudit*; freja is des aa vua *ň*, *ř* u *r* gscheng.
* Umlautung vo da Fuam *smál se > smíl se*, *sedět > seďít* u dagl.
* Langvokall ba manchane Furma vo d Pronomina u d Infinitif, a.B. *vaše > váše, volat > volát*
* es L-Partizip von n Veab být i d Furma *bul, bula, buli* u dagl. (nou da Schrift *byl, byla, byli*) - ko ma heit kam nu hejan, aa wenn da Vokal awl nu reduziad oda weggloua wiad; is owa aso bakannt gwen, dass ma d Chodn als *Bulakn (Buláci)* vaschrin, vaspettlt u gstupflt houd. 
* da Diphthong *ou* wiad recht uaft zaran* ú*, z.&nbsp;B. *dlúho*, * kúpím*...
* Karakteristika vonn Sidwestbejmischn, wej dass d Furma vonn neitrum Singular vo de Possessifadjektif fia d ganzn Genera u Numeri gnutzd wean; statts da Ending *-ovi* wiad d Ending *-ouc* fia d Adjektiv vo de Familnanama gnutzd (*Novákovi* > *Novákouc*, "the Nováks").
* a *kd* i Pronomina u Adverbna (wej *kdo*, *když*) wiad a *hd* (*hdo, hdyž*).

## I da Litratua
Es Chodisch wiad bspw. i d Weakk vonn J. Š. Baara gschrim oda in an Erben san Dialektgschichtl *Jirka s kozú*. Af Chodisch san weitas aa Dialogg in n Alois Jirásek sann historischn Roman *Psohlavci* gschrim.

## Zammahengade Artikl
* Chodnaland
* Bejmische Dialektt

## Beleg


## Litratua
* Jaromír Bělič: *Nástin české dialektologie*, str. 227. Vydáno v nakladatelství SPN v Praze, 1972.
* 
* 

## Exteane Vaweiss
* A Bejchal in n chodischn Dialekt Jindřich Šimon Baar: *Pověsti ha pohádky z Chodska*. Prag: Nostalgie, 2011.
* A Chodisch-Kurs af Youtube
Eritrea

**Eritrea**, amtle engl. the **State of Eritrea**, is a Land z Oustafrika mid da Haptstod Asmara. Es stousst af n Siḏn mid Etiopia, af n Westn min Sudan un af n Sidoustn mid Dschibuti zamm. D noadestlinga un estlinga Toall vo Eritrea hom a recht longa Gstodnlinia min Roudn Mear. Da Stoot houd a Flechn vo umma 117 600&nbsp;km² un umfasst en Dahlak Archipl un a poar vo d Hanisch Insln.

Eritrea is a villvelklata Stoot mid nein dakenntn Velkln oda etnischn Gruppaln u midrana Bvelkaring vo umma 3,5 oda 6 millionna Leit. Eritrea houd nein Nazionalsprouchn, Tigrinya, Tigre, Afar, Bedscha, Bilen, Kunama, Nara u Saho. Tigrinya, Arabisch un Englisch san Orwatssprouchn. D mejrann Eiwõhna reḏn afroasiatische Sprochn, d wou entweda zen etiosemitischn oda zen kuschitischn Zweig ghejan. Unta dene Gruppn han d Tigrinar umma 55% vo da Bvelkaring, u d Tigre umma 30%. Weitas git s nilotische Velkln, d wou a nilosaharische Sprouchn reḏn. D mejrann fulng en Kristntum oda en Islam, midrana kloinn Mindahat midrana regionoln, 'donatn' Releḡion.

Es Aksumitische Reich, wou vill von n heiting Eritrea un n neadlinga Toal vo Etiopia umfasst houd, is ebba in n ejaschtn Jh. n. Kr. grindt woan. Umma d Mittn von n 4. Jh. hom s es Kristntum õgnumma. In n Mittlolta is a groussa Toall vo Eritrea a Toal von n Medri Bahri (weatl. Sejland) woan, wou Toall vo d Prowinzn Hamasien u Serae middazou gejad hom.  Za Festigung vo da etiopischn Presenz houd da Etiopische Koisa Zara Yaqobi i da Gengd aa Maya-Seldna õgsidlt ghobt. Es Afkumma von n modeanna Eritrea fousst af da historischn Presenz vo vaschinane Stootn, wej es Medri Bahri Reich un es Sultanat vo Aussa, un is afs End duach d Schaffing vo da italjenischn Koloni Eritrea gfestigt woan. Nou da Nidaloḡ vo da italjenischn Kolonjalarmej 1942, is Eritrea bis 1952 unta Britischa Militarvawolting gweng. Nou en Bschluß vo da UN-Generolvasammling vo 1952 hod Eritrea a aingas Parlament krejgt, is owa in Assn- u Deffadiringsfroung fia zeah Joua in an federaln Vaband mid Etiopia gsetzt woan. Zeah Joua spada, 1962, houd nou Etiopia es eritrejscha Parlamant nuh afglejst un Eritrea annektiad. D eritrejschn Sezessionistn hom 1961 d Eritrean Liberation Front afgstellt un nou en Eritrejschn Unohangekaitskrejḡ bis za *de facto* Unohangekait vo 1991 gfejad. Eritrea houd *de jure* d Unohangekait 1993 nou an Unohangekaitsreferendum krejgt.

Eritrea is a presedenziella oa-poartein Repablik, i dera wou nazional legislativa u presidenzjella Wohln nej niad stottfinna. Da Isaias Afwerki is da President sida da Unohangekait 1993. Vo Human Rights Watch krejgt Eritrea ba de Menscharechtt lausinga Noutn. D Reḡiring hoisst sechtana Vuawiaff eftas politisch motiviad u weist s zrugga. Wal privata Medjen ned dalaubt san, gilt Eritrea nou Noadkorea u Turkmenistan aswej es Land mid da am dritt mejran vaschullnan Pressefreihait. Eritrea is a Midglid vo da Afrikanischn Union, de Vaointn Naziona, da Intergovernmental Authority on Development, un is zamma mid Brasilen u Venezuela a stades Meisal, oda a Zouschauastoot, i da Arabischn Liga.

## Beleg
Guinea-Bissau

Es **Guinea-Bissau**, , Fula: 𞤘𞤭𞤲𞤫 𞤄𞤭𞤧𞤢𞥄𞤱𞤮 Gine-Bisaawo, Mandinka: ߖߌߣߍ ߺ ߓߌߛߊߥߏ߫ *Gine-Bisawo*, amtle engl. **Republic of Guinea-Bissau**, , is a Land z Westafrika midrana Flechn vo 36 125 km² un a Bvelkaring vo 1 874 303 Leit. Es stousst af n Noadn min Senegal, af n Sidoustn mid Guinea zamm.

Es Land houd freja zen Kinereich Kaabu u zen Malireich ghejad. Toalweis hod s Land nu bis i s 18. Jh. zen Kaabu-Reich ghejat, aa wenn se s Portagisische Reich schou sida n 16. Jh. a Land kafft houd. Inn 19. Jh. is goa gweng u ma hod d Koloni Portugisisch Guinea dras gmacht. Nou da Unohangekait, dej wou 1973 asgrouffa u 1974 dakennt woan is, hod ma n Nama vo da Haptstod Bissau dazougnumma, da ma s ned min heiting Guinea vawekslt. Guinea-Bissau houd sida vo da Unohangekait a wacklata politischa Vaheltniss u nea oa gwelta Presedent, da José Mário Vaz, hod s gschaft sa ganza fimf-jourata Legislatuaperioḏn inn Amt zen bleim. Da ejtzringa Presedent is da Umaro Sissoco Embaló, da wou en 29. Dezemma 2019 gwelt woan is.

Umma 2% vo da Bvelkaring redt d Amtssprouch Portagisisch aswej a Mouttasprouch un umma 33% reḏn s wej a Zwoatsprouch. D portagisisch basiata Kreolsprouch Kiriol, vo de eihoamischn aa 'guinensi' u 'portuguis' ghoissn, is d Nazionalsprouch. Nou ana Studja vo 2012 ren umma 54% vo da Bvelkaring es Kreolisch aswej Hapt- oda Mouttasprouch un umma 40% aswej a Zwoatsprouch. D iwatn ren a Reiha vo eihoimischn Sprouchn, doudrunta es Balanta, es Fula, es Mandjak, es Mandinka un es Papel. Es Kristntum u da Islam han dej grestn Religionsgruppn inn Land. Es pro-kopfata Bruttoinlandsprodukt vo Guinea-Bissau is ganz tejff untn.

Guinea-Bissau is a Mitglid vo de Vaointn Naziona, da Afrikanischn Union, da Wiatschaftsgmoischaft vo d Westafrikanischn Stootn, da Organisazion fia Islamische Zammorwad, da Gmoischaft vo d Portagisischrednatn Lenda, da Francophonie u da Sidatlantischn Friḏns u Kooperazionszona, un is a Mitglid gweng vo da mittlawal, in Joua 2012, afglejstn Lateinischn Union.

## Galeri

Гвинея-Бисау.png|A rusischa Koatn.
Villaggio_Guinea-Bissau.JPG|A Doaff mid Kej. 
Bubaque_port.jpg|Da Hafn vo Bubaque.
Bissau_Velho.jpg|A alts Haus.
Bridge_over_Rio_Farim-Cacheu,_São_Vicente,_Guinea-Bissau.jpg|D Bruggn von n São Vicente iwa n Rio Cacheu.
Lagoa_com_hipopótamos_01.jpg|Salzwossaflußpfead af da Orango Insl.
20130611-DSC_9018_(9290631541)_(2).jpg|D Landschaft.
Climate_diagram_of_Bissau,_Guinea-Bissau.svg|Wej woam dass wiad, u wejvill dass oiaschitt i da Haptstod.
Geographic_location_of_Guinea-Bissau_and_present-day_settlement_pattern_of_the_ethnic_groups.jpg|A Koatn mid de Sprouchn u Velkln.
Gabumainstreet.jpg|A Strouss i Gabu.
Bafata1.jpg|I Bafata.
Voter_education_for_guinea_bissau_elections_2008.jpg|A Reklam fia d Woln vo 2008 i da Kreolsprouch.
Hotel_Ecolodge_Ponta_Anchaca_02.jpg|D Hotelwiatschaft.
Guinea-Bissau_Export_Treemap.jpg|Expoatproduktt vo 2012.
Escola_de_Varela,_Guiné.jpg|A Grundschöjll i Varela, 2017. 
Bissau4.jpg|Ban Bandim Moakt.
T23.jpg|D Zentrolbank vo d Westafrikanischn Stootn z Bissau.


## Beleg
Késtendorf

**Késtendorf** (dt. ámtlich: *Köstendorf*) is a Gmoand an soizburgerischen im Bezirk Soizburg-Umgeewung (Flochgau) in Ésterreich mid  Eihwónern (Stánd ).

## Gmoahgliadarung
D' Gmoah bsteed aus d' Katastroigmoaner Késtendorf und Délasdorf. 's Gmoahgebiet hod fóigande 10 Órtschoftner (in Klámmern Eihwónerzoi Stánd ):

* Eharding *(Enharting)* ()
* Gramling *(Gramling)* ()
* Höjming *(Helming)* () 
* Riggishám *(Hilgertsheim)* () sámt Gerperding 
* Kloahkéstendorf *(Kleinköstendorf)* ()
* Késtendorf *(Köstendorf)* () 
* Spáhswoog *(Spanswag)* () 
* Táhhám *(Tannham)* ()
* Délasdorf *(Tödtleinsdorf)* () samt Ówerriad, Délasdorf und Unterriad
* Weng ()

## Beleg
Gambia

**Gambia,** Mandinka: *Kambiya* ߞߊߡߓߌߦߊ‎, Wolof Gámbi, Fula Gammbi 𞤘𞤢𞤥𞥆𞤦𞤭‎, amtle engl. **Republic of The Gambia**, is a kloawinzes Land z West Africa u mid Asnoum vo da westlinga Gstodnlinje õnn Atlantik ganz vonn Senegal umschlossn. Es Gambia-Land ligt af de zwoianen Gstodna oda Flußbenk von n untan Laaf von Gambia-Fluß, vo den wou aa da Nama kumt u da wou duach Gambia duache inn Atlantik eine flejsst. Es Land houd a Flechn vo 10 689 km² u nou en Zensus vonn April 2013 a Bvelkaring vo 1 857 181 Leit. Banjul is d Haptstod u grejssta Metropolregion. D grejsstn Stedt han Serekunda u Brikama.

Gambia houd wej vill ondane westafrikanischn Stootn historisch min Menschnhannl z toun ghobt, es wou da Schlisslfaktoa fia s Õleng u Pfoltn vo da Koloni Gambia River gweng is, ejascht duach d Portugisn, u spada duach d Britn, dej wou en 25. Mai 1765 Gambia i s Britischa Reich eiglidat u d Gambia Colony zamst Protektorat grindt hom. 1965 houd Gambia d Unohangekait unta da Fejaring vonn Dawda Jawara daglengt, da wou gherscht houd bis nan da Yahya Jammeh in an unblouting Militeaputsch vo 1994 d Macht wegga gnumma houd. Da Adama Barrow is nou da Nidaloḡ vonn Jammeh i d Wohln vonn Dezemma 2016 inn Jenna 2017 da dritt President vo Gambia woan. Da Jammeh houd z ejascht es Dagebnis akzeptiad ghobt, nou owa zrugg gwisn, wos a Vafossingskrisn u miletearischa Intavenziona vo da Wiatschaftsgmoischaft vo d Westafrikanischn Stootn asglejst houd, dej wou nan nou i s Exil pitschiat hom.

Gambia sa Wiatschaft wiad domaniad vo Landwiatschaft, Fischalwiatschaft u Turismus. Recht vill Leit lem i da Ormatei.

## Galeri

Banjul-mercat.jpg|Da Albert-Moakt i da Haptstod Banjul.
1917212-African_mosque-The_Gambia.jpg|A Moschee
Guillaume_Delisle_Senegambia_1707.jpg|A Koatn vo 1707.
Island_in_river_ga_galleryfull.jpg|D Ruina vo da James Insl.
Never_Again,_Albreda_Juffureh.JPG|A Doaf mid Musea za Skloufarei oda zen Menschnhanḏl.
Banjul-uitzicht.jpg|D Haptstod Banjul.
Gambia_122_from_KG.jpg|Af da 'Sidufastroussn' vo Soma nou Janjanbureh
Fishing_scene_galleryfull-2.jpg|Ban Fischfang.
1014099-Wassu_stone_circles-The_Gambia.jpg|D Stoakroas vo Wassu.
Gambia_abuko_004.jpg|Es Abuko Natuaschutzgebejt.
Yahya_Jammeh_with_Obamas_2014.jpg|Da Yahya Jammeh min Barack u Frau inn August 2014.
2014_Gambia_Products_Export_Treemap.png|Expoatproduktt vo 2014.
Serekunda_market.jpg|Da Moakt i Serekunda.
Fishing_boat_The_Gambia.jpg|A Fischako i Bakau.
People_tourists_in_swimming_pool_hotel_Gambia.jpg|D Hotelwiatschaft.
James_Island_and_Fort_Gambia.jpg|A Koatn vo da James Insel.
Gambia_111_from_KG.jpg|A Kou i Gambia.
Gambia_027_from_KG.jpg|Da Gambia-Fluß.
Ferry_arriving_in_Banjul,_The_Gambia.jpg|A Fern zen iwasetzn. 
At_the_crocodile_p_galleryfull.jpg|Krokodil i Gambia.
River_gambia_Niokolokoba_National_Park.gif|Da Gambiafluß vo om.
Gambia-senegambia.JPG|A Turistnstrouss i Kololi. 
2010Gambia0951.JPG|A Strõnd.
Gambian_classroom.jpg|A Klassnzimma.


## Beleg
Gesamtdeutsche Partei

De **Gsamtdeitsche Partei** (Kuazbzeichnung: **GDP** is am 15. Aprui 1961 aus da Fusion vom Gsamtdeitschn Block/Bund vo de Hoamatvatriemna und Entrechtatn (GB/BHE) und da Deitschn Partei (DP) entstandn. Noch da valoana Bundesdogswoi 1961 (2,8 %) war de Fusion faktisch beendt, do se a Großteil vo de DP-Ohänga wieda zruckzong hot und a Teil sogoa de DP wiedabelebt hot. Faktisch war de GDP ab Ofang 1962 ledigle a GB/BHE unta neiam Nama. Ab 1965 hot sie unta dem Nama **Gsamtdeitsche Partei Deitschlands** (GPD) firmiert.
Vo 1965 bis 1969 war de GPD im Deitschn Bundesdog duach vier Obgoadnate vatretn, de duach Woibündnisse mit andane Partein eahna Mandat alangt ham: Hermann Ahrens, Heinz Kreutzmann (olle zwoa ois Gäst vo da SPD-Fraktion), Walter Becher und Herbert Prochazka (olle zwoa ois Gäst vo da CDU/CSU-Fraktion). Bei da Bundesdogswoi 1969 hot de GPD wieda eiganstände kandidiert, hot aba ledigle no 0,1 Prozent areicht - a Zeichn, wia sehr de Hoamatvatriemna inzwischn in de westdeitsche Gsöjschoft integriert warn und a eigane Intaressnvatretung in Parteifoam (de Vatriebenenvabänd ham weidahi aheblichn Eifluss) nimma fia notwendi aacht.
## Entwicklung in oanzalne Bundeslända
### Niedasachsn
De bisherige DP-Landesvoasitzande Richard Langeheine is noch da Fusion vo DP und GB/BHE 1961 niedasächsischa Landesvoasitzanda vo da GDP. Er hot se fia a Foatsetzung vo da Zammaoabat mit da CDU aaf Landesebane eigsetzt. De ehemolige GB/BHE-Mitglieda innahoib vo da GDP woitn jedo de Koalition mit SPD und FDP foatsetzn. Des hot zu ahebliche Diffarenzn innahoib vo da GDP gfiaht. Aaf da Sitzung vom Landesausschuss vom 29. bis 31. Oktoba 1961 hot de Partei mit knappa Meahheit bschlossn, de 1959 vom GB/BHE obgschlossane Koalitionsvaeinbarung zum respektiern. Langeheine is doraafhi mit seine Ohänga (18 vo de 20 MdL) bis zum 29. März 1962 zua CDU ibatren. Andane Mitglieda unta Fiahrung von Wilhelm-Ernst Freiherr vo Cramm belebtn de DP wieda und san emso wia de GDP zua Landdogswoi am 19. Juni 1963 otren. Olle zwoa Partein san gscheitat.
### Hessn
Oanziga Woiafoig vo da GDP bei ana Landdogswoi warn de sechs Mandate, de bei de Woin in Hessn 1962 azuit worn san. In da Foig war de GDP trotz absoluta Meaheit vo da SPD mit Landwirtschoftsminista Gustav Hacker am Kabinett Zinn IV beteiligt.
## Parteivoasitzande
* 1961-1962 Frank Seiboth und Herbert Schneider
* 1962-1975 Hermann Ahrens
* 1975-1978 Rudibert  Schneider
* 1978-1981 Gerhard Schuchart
Sainte-Croix-du-Verdon

**Sainte-Croix-sur-Verdon** (Okzitanisch: *Santa Crotz de Verdon*, próvenzalisch: *Santo Crous dóu Vardoun*) is a frånzésische Gmaand mid  Aehwoner (Stånd ) im Département Alpes-de-Haute-Provence in da Region Provence-Alpes-Côte d’Azur. Si kerd zum Arrondissement Digne-les-Bains und zum Kantón Valensole. D'Aehwóner nénnan sé *Saint-Cruxiens*. Åf'm Gmaandgebit befindt sé d'Ståmåer vom glaechnåming See (Lac de Sainte-Croix). A Ortstael vom Derfé is 1974 ban åfstån vom See iwerflutt worn. Dé boarische Iwersétzung vom Ortsnåm warad ebber *Haeligkreiz*. 

## Geografii

Ste.-Croix liigt a' dé frånzésischen Seeoipen, am nérdlichen Uefer vom Lac de Sainte-Croix, am Ståsee der'n Fluss Verdon åfståd. Géngiawer, am åndern Uefer vom See liigt d' Gmaand Bauduen und Les Salles-sur-Verdon. Ausserdém grénzts an dé Gmaand Roumoules im Norn, an Moustiers-Sainte-Marie im Nordósten, Baudinard-sur-Verdon im Sin und Montagnac-Montpezat im Westen. Da Dorfkern liigt auf .

## Bevëkarungsentwigglung

## Weblinks

* Turismussaeten voh Sainte-Croix-du-Verdon (frånzésisch)
Markus Söder

Da **Markus Thomas Theodor Söder** (* 5. Januar 1967 in Niambeag) is a deitscha Bolidika (CSU). Seit am 16. Meaz 2018 is a da Minisdapräsident vom Freistoot Bayern und seit am 19. Januar 2019 da Neinte Parteivoasitznde vo da CSU.

Seit 1994 ghead da Söder zan Boarischn Landdog. Vo 2007 bis 2008 woara Boarischa Stootsminisda fia Bundes- und Europaangelegenheitn, vo 2008 bis 2011 da Boarische Stootsminisda fia Umwäid und Gsundheid und vo 2011 bis 2018 Boarischa Stootsminisda vo de Finanzn, fia Landesentwicklung und Hoamat. Da Söder is da Spitzenkandidat vo da CSU a da Landdogswoi am 14. Oktober 2018 in Bayern gwen.

## Auszeichnunga
* Bayerische Verfassungsmedaille in Silber
* 2010: Bayerischen Verdienstorden
* 2013: „Sparlöwe“ des Bundes der Steuerzahler in Bayern für „hervorragende Verdienste um den Steuerzahler“
* 2014: Goldene Nürnberger Trichter der Nürnberger Trichter Karnevalsgesellschaft e.V. 1909
* 2016: Orden wider den tierischen Ernst
* 2018: Orden *Wider die Neidhammel* der Nürnberger Luftflotte des Prinzen Karneval
* 2020: Karl-Valentin-Orden

## Vaeffentlichunga
* *Von altdeutschen Rechtstraditionen zu einem modernen Gemeindeedikt. Die Entwicklung der Kommunalgesetzgebung im rechtsrheinischen Bayern zwischen 1802 und 1818.* Dissertation. Erlangen/Nürnberg 1998, .
* Mit Helge C. Brixner (Hrsg.): *Start in die Zukunft. Das Future-Board.* Akademie für Politik und Zeitgeschehen, München 1998, ISBN 3-88795-145-X.
* Mit Peter Stein (Hrsg.): *Moral im Kontext unternehmerischen Denkens und Handelns.* Akademie für Politik und Zeitgeschehen, München 2003, ISBN 3-88795-262-6 (PDF; 315 kB).

## Lidaradua
* Roman Deininger, Uwe Ritzer: *Markus Söder. Politik und Provokation. Die Biographie.* Droemer, München 2018, ISBN 978-3-426-27726-3.
* Roman Deininger, Uwe Ritzer: *Markus Söder. Der Schattenkanzler. Biographie.* Droemer, München 2020, ISBN 978-3-426-27856-7.
* Anna Clauß: *Söder. Die andere Biographie.* Hoffmann und Campe, Hamburg 2021, ISBN 978-3-455-01155-5.

## Im Netz

* Website von Markus Söder
* Markus Söder auf der Website der Bayerischen Staatsregierung
* 

## Beleg
Sebastián Piñera

Da **Miguel Juan Sebastián Piñera Echenique** (* 1. Dezemba 1949 in Santiago de Chile) is a chilenischa Milliardär, Undanehma und Bolidika (RN). Vo 2010 bis 2014 und wieda seit am 11. Meaz 2018 isa da Präsident vo Chile.

## Privats
Da Sebastián Piñera is a Neffe vom remisch-katholischn Erzbischof Bernardino Piñera Carvallo (1915–2020) und a Cousin vom Bolidika Andrés Chadwick.

## Im Netz

* Persönliche Webpräsenz (spanisch)
* Biografie bei emol.com (spanisch)

## Beleg
Gabun

**Gabun,** nou en franz. aa da **Gabo**, amtle franz. **République gabonaise**, is a Land i Zentrolafrika om Golf vo Guinea, wou s equatorjalna Broitnringal mittan durchekreizt; umgem is s af n Oustn un af n Siḏn vo da Repablik Kongo, af n neadlinga Noadwestn vo Equatorialguinea, af n Noadn vo Kamerun un af n Westn von n Atlantik midrana Flechn vo umma 270 000 km² un a Bvelkaring vo umma 2,1 miljona Leit. D Haptstod u grejßta Mtropoln is Libreville, d Amtssprouch Franzesisch. A gwengana franzesischa Koloni, is Gabun unobhange sida en 17. August 1960.

Es is a Land mid vill Hulz u Wold, wou d Fauna u d Flora nu recht goud banand han mid umma dreizeah Natuaschutzregionna, vo dene wou da Nazionalpark vo da Lopé-Region aa zen daerbtn "Welterb" vo da UNESCO dazoughejad. A moḡara Bvelkaringszohl, groussa Welda un vill bohrturm gfiardats, gstõischichtnats Ial oda Petrouljum hom Gabun oins vo de am mejran grounatn, barnatn u gadeiatn Landna vo Afrika wean loua. Es Land houd 2019 mid 0,703 iwahaps oinn vo dej am weitan oman HDI-Weatt u prokopfatn Bruttoinlandsproduktt vo Afrika nou de Vaointn Naziona. Zwengs da uneemman Vatoaling vo d Eikimft inn Land schaugt owa dennat bar an groussn Trumm vo d Leitn d Noud za Tia eina.

## Galeri

Gabon sat.png|A Satelitnbild vo Gabun
Gabon Export Treemap.jpg|Exportproduktt vo Gabun
Front de mer.jpg|D Haptstod Libreville
Park In Gabon.JPG|A Cafè i Libreville
USINE SOGARA.JPG|A Ialraffineri z Gabun 
Museum of Ethnology Vienna 006 retouched.jpg|A Maskn in n Weana Velkakundemuseum
FLII Gabon.png|Da Zoustand vo d Welda nou en Forest Landscape Integrity Index, 2019
Lbv-StMichel-de-NKembo.jpg|D Kirng von Haaling Michael vo Nkembe z Libreville
Spathodea_campanulata_2.JPG|Es Tulpnbammal
Ogooué.JPG|Da Ogooué-Fluß 
Libreville1.jpg|D Haptstod Libreville
Rainforest Gabon.jpg|Da Rengwold
Mouila cathedrale-2010.jpg|D Katedraln z Mouila, d Haptstod vo da Prowinz Ngounié
Elephants in Lopé National Park.JPG|In n Lopé Nazionalpark


## Beleg
Héndel

's **Håshéndel** (*Gallus gallus domesticus*), kurz aa **Héndel** (voh middelhóchdeitsch *henne* bzw. *henn(e)lîn*) gnånnt, is a Zuchtfurm vom Bankivahéndel, a Wüdhéndel ås Sidóstasien, und kerd zur Famülie voh d'fosåhoarting (Phasianidae).
Låndwirtschoftlich zöns zum Gfliagel. Dés Mandal vom Håshéndel nénnt ma *Håh* óder *Goggéhåh*. 's Waewal haasst *Hénn*. Wånn d'Hénn junge Viicher hod, haasst's *[[Glucke|Gluggen]]*. D'Jungviicher haassen oigmaan Giggal.

's Håshéndel güt ois dés haeffigste Håsviich vom Méntschen - da durchschnidliche tégliche Wödbstånd wird auf mear ois wia 20 Mülliarden Viicher gschetzd, sómid kumman åf an jeen Méntschen drae Héndeln. Dé Åhzoi voh dé bró Joer gschlochtaden Håshéndel ligt daetlich iwern durchschnidlichen Bstånd und wird åf guade 45 Mülliarden gschetzd. Dés is dodråf zruggzfian, das d'Héndeln heid in neter a boar Wochen eaner Schlochtgwicht daraechen. Weul dé Viicher a långe Dómestiziarungsgschicht håm, gibts haed a gróosse Åhzoi voh vü unterschiadliche Héndelrassen. Allan im Eirópeischen Rassegfliagelstandard wern iwer 180 Rassen und Foarmschlég unterschian. In da industriön Låndwirtschoft kumman Hibridhéndeln (Hibridzucht voh dé vaschianen raenerbing Inzuchtslinien) zum Aehsoz, dé sé néd zur Waederzucht aegnan. Most- und Légehibride wern voh wödwaed glae vir Kónzernn zichtad und vamorktt.

## Infó
Grant (Begriffsklearung)

Dés Wort **Grant** hod im boarischen mearane Bedeitungan:

* Grant (aa ois "Faihz" - *i bin só "faihzig"*) is a Gmiatszuastånd, schau unter Grantla
* Grant is dé boarische Form voh dé "Preiselbeeren"
* A éntglischsproochiger Vurnåm, schau unter Grant
Türkgücü Minga

Da **Türkgücü Minga e.&nbsp;V.** (dt. *Türkgücü München*, iwasetzt umma „Türkische Kraft München e.&nbsp;V.“; ehemois **Türkischer SV München** und **SV Türkgücü-Ataspor München**) is a boarischa Fuaßboivarein aus Minga. Da Vaein is im Joar 2001 ois Nochfoiger vom insolventen SV Türk Gücü München entstont. D'eascht Moschoft is im Joar 2019 in d'virtklassig Regionoiliga Bayern sowia a Joar spader in d'3. Liga afsteing.

## G'schicht

### Voagehervarein
→ *Haptartikln: [[SV Türk Gücü München]]*

Da SV Türk Gücü München worn im Joar 1975 vo oans Gruppm tiakischa Migrantn grindt. Vo 1988 bis 1992 sowia vo 1994 bis 1996 schbuit d'Moschoft in da seinezeid drittklassig Bayernliga und lockte ba Spuin gega den TSV 1860 Minga bis zua 12.000 Zuaschaua ins Dantestadion. Â im Volleyball war dea Varein eafoigreich. D'Monna- und Frau'nmoschoft schbuit in da Saison 1987/88 jeweis in da Bundesliga. Im Joar 2001 miassn da Varein Insoivenz omejdn und worn afgelest. Hintagrund war de Rückkehr vom Präsidentn und Geldgebers Ergun Berksoy in d'Tiakei.

## Im Netz
* Offiziej Hoamseitn vom Varein
* 
* 

## Beleg
Erin Pitt

**Erin Pitt**    Erin Michelle Pitt

**Geborn**     22. Septemba 1999 (Oida 21)

Hamiltion, Ontarion, Kanada

**Beruf**        Schauspuiarin

**Erin Michelle Pitt** (geborn am 22. Septemba 1999) is a kanadische Schauspuiarin, die fia ihr Roin ais Alessa Gillespie, Dark Alessa, und ais de jingare Sharon DaSilva im Horror Fuim *Silent Hill: Revelation* bekannt is. Da Pitt ihra erste Hauptroin war 2013, wous d Hannah Wade im Fuim Against the Wild gspuid hod. Sie hod a Titlroin im 2014 drahdn Fearnseh-Fuim *An American Girl: Isabelle Dances Into the Spotlight* gspuid. Pitt is a Synchronsprecharin und bekannt fiar ihra Roin in da Fearnseh-Serie *The 99* ais Samda the Invulnerable und ais Evie in da  Fearnseh-Serie *Mike the Knight*. 

## Lebn und Karriea
Pitt is in Hamilton, Ontario, geborn, ais oans vo segs Gschwisdarad. Sie hod zwoar Schwesdana und drei Briada. Sie is af d Hamilton Academy of Performing Arts ganga, wou s in da Schauspuiarei, in Singa und in Danzn undarichtet woarn is und wou s midn Hamilton City Ballet afdreddn is.

Pitt woar af d erst 2008 in ana Paperoni toy Werbung im Fearnseh zum seng. 2010 hods a Roin im Kuarz-Fuim *Rick Mercer — Canadian Action Plan* gspuid. Im saim Joahr is im Fuim *You Lucky Dog* ais die Figur Erin besetzt woarn. Anschluißnd hods im Fuim *Camp Rock 2: The Final Jam* ais Junior Rocker Audrey gspuid.

Ihr ersta groußa Fuim war 2012 *Silent Hill: Revelation*, wous a dreifach Roin ais Alessa Gillespie, Dark Alessa, und ais de jingare Sharon DaSilva gspuid hod. In dem Joahr is d Pitt ais Dark Alessa afn Cover vom *Fangoria* Magazin gwen. Danoch hods dann de Hauptroin ais Hannah Wade in *Against the Wild* gspuid, der wos 2014 ausgstraid worn is.

2014 hod d Pitt nachand in da Universal Picture direct-to-DVD Produktion *An American Girl: Isabelle Dances Into the Spotlight* gspuid. Sie hod ah a Sprachroin ais Evie in da Zeichntrick-Serie *Mike the Knight* ghod.

## Fuimlistn

## Preise und Nomimierunga

## Quaina
 

## Externe Links

*
Oachkatzlschwoaf

Des Word **Oachkatzlschwoaf**  is a sogenanntes Schibboleth und monad *Eichhörnchenschwanz*. Es is a sprachliche, bayrische Bsonderheit und is erst nach langem Üben von Nichtbayern oder Nichtösterreichern auszusprechen.
Zamioculcas zamiifolia

***Zamioculcas zamiifolia***, a bekannt unda de saidn hergnumman Trivialnamn Gliggsfeda, Babbadeggl-Palme, „de Zz-Pflanzn“ oda aia irrefiahrend „Zamie“, is de einzige Oart vo de monotypischn Pflanzngattung ***Zamioculcas***, de zua Famui vo de Aronstobgewaxa (Araceae) geheard. Sie is a pflegeleichts Zimmapflanzl.

## Beschreibung
*Zamioculcas zamiifolia* is a ausdauands kraudigs Pflanzl. Aus an horizontal woxndn knoinoardign Rhizom kemmad Driebe aussa, de nua oa oanzigs unpaarig gfiderds Bladdl mid fünf bis achd Fiderpaarn buiden. De Stenglen vo dene Fidabladdln san am Grund stoark vodiggt. Wenn a Bladdl ostirbd, dann wearnd zerst oanzlne Fidapaare braun, und aus dem Stui wird da Soft so weit assazong, dass se 10 bis 15 Zandemeta iba dem Rhizom a Soibruchstai buid, an der des Bladdl dann obricht bzw. se laisd. Da digge Stumpf vom Stenglen bleibd no mehrare Joahr dahoidn.

## Vorkemma
Des urspringliche Vobreidungsgebied reichd von Kenia bis KwaZulu-Natal.

## Vawendung ais Ziapflanzl
*Zamioculcas zamiifolia* is seha pflegeleichd, weis mid weng Laid askimmd, oba a gean in laichde Zimma staid. Entsprechnd ihram Naturstandoad is a lengane Druggazeidn gewehd und muass dahea nua weng gossn wearn.

Des Pflanzl beeindruggd bsondas duarch de diggn, dunglgruiana, glenzadn Bladdln. Duarch ihra kräftigs Gruia is voa allm fia offane, laichde Zimma geeigned. Je laichda da Standord, desto schnaia woxsds und desto laichda wearnd d Bladdl. Wird s schaddig gestuid, woxsds zwa a bissl langsama, dafia endwiggln d Bladdl a saggrisch kräftigs, dungls Gruia.

Glegendle endwiggln se laichde, koimoardige Blai, wais fia Araceae typisch san.

Vomehrn lousd sa se unda andarn iba Steggling vo de Bladdl, wofia ma oanzlne Fiedabladdl (koane ganzn Aslega) direkt in d Eard steggd oda in a Glassl mid Wossa eine stuid. Nach a weng Zeid wernd Knoinna dro, aus denne wiedarum Wiazl woxnd. Wearnd alle Fiedabladdl von oan Bladdlstui wegga do, kann ah dea ogschniddn und af de gleiche Oard zua Vomehrung gnutzt wearn. Des dauerd zwar recht lang (ebba a Joahr), dafia is dea ersde Trieb scho vogleichsweis grouß.

Middlawei gibts a panaschierde Variandn, de *Zamioculcas zamiifolia* 'Variegata'. De saibige woxd oba afgrund iras geringan Andeils an Chlorophyll wenga und vogleichsweis saiddn. Im Vogleich zua normaln Foarm is de saiddnare panaschierte Gliggsfeda wesendle deiara und aiha fia Sammla indaressand.

## Taxonomie
De Earstvoeffndlechung vo dem Pflanzl hod da Conrad Loddiges gmocht und hod den Nomma (Basionym) *Caladium zamiaefolium* eigfiard. De Naikombination zua *Zamioculcas zamiifolia*) Engl. is 1905 vo n Heinrich Gustav Adolf Engler voeffndlecht woran. Weidane Synonyme fiar *Zamioculcas zamiifolia*  ) Engl. san: *Zamioculcas loddigesii*  , *Zamioculcas lanceolata*  .

## Weblinks

* Vamehrung vo da ''Zamioculcas zamiifolia''
* Datnbladdl ''Zamioculcas zamiifolia'' bei zimmerpflanzenlexikon.info.

## Quaina
Uganda

**Uganda** durtn aa **Yuganda**, amtle engl. Republic of Uganda, Swahili Jamhuri ya Uganda, is a vo Land umschlossna Stoot in westlinga Oustafrika. Ar stoußt in Oustn mid Kenya, in Noadn min Sidsudan, in Westn mid da Demokratischn Repablik Kongo, in Sidwestn mid Ruanda un in Siḏn mid Tansania zamma. Da sidlinga Toal von n Land hod an groussn Toal von n Viktoria-Sej, en wou se Uganda mid Kenya u Tansania toalt. 

Uganda ligt i da Region vo d Groussn Seja in n Niltol u houd a recht heterogens equatorials Klima. 
D Amtssprochn han Englisch u Swahili, aa wenn "a jeda ondane Sproch" in Untarricht, Vawolting, Legislatif u Justiz furmal aa gnutzt wean deaffad. Luganda, a zentrola regionola Sprouch, wiad vill i de mittann u sidestlingan Regiona von n Land gnutzt; weitane Sprouchn, wou gredt wean han es Lango, es Acholi, es Runyoro, es Runyankole, es Rukiga, es Luo un es Lusoga.

Uganda is nou an Buganda Kinereich gnennt woan, es wou an groussn Toal von Siḏn von n Land, wou aa d Hapstod Kampala ligt, umfasst houd. Vo 1894 õ is d Gengt a Protektorat von n Vaoinigtn Kinereich gweng. Uganda hod d Unohangekait en 9. Ottowa 1962 daglengt. Dej Periodn danou is vo Konfliktn pragt, zamst ana achtjahratn Diktatua unta n "Schlachta vo Uganda", en Idi Amin.

Da neia alta President vo Uganda is da Yoweri Kaguta Museveni, da wou se in n Jenna 1986 nou en sechs-jahratn Guerrilla-Krejḡ d Macht gschnappt houd. Nou dem, wou ar as Maximum vo da Amtszeit vo d Presidentn as da Vafassing gstrichn ghobt houd, is a 2011, 2016 u 2021 i de landesweitn Wohln allbott widagwelt woan. Uganda is a Midglid vo de Vaointn Naziona, da Afrikanischn Union, en Commonwealth of Nations, da Oustafrikanischn Gmoischaft, da Intergovernmental Authority on Development u da Organisazion fia Islamische Zammorwad. 

## Galeri

Koppen-Geiger_Map_UGA_present.svg|A Klimakoatn vo Uganda.
Uganda_Anti-Homosexuality_Bill_protest.jpg|Protestt i New York genga d Politik vo Uganda.
BushMuseveniEntebbe2003.jpg|Da George Busch zamm min nein altn Presidentn Yoweri Museveni um 2003 i Entebbe.
Uganda_Export_Treemap.png|Exportproduktt vo Uganda.
Uganda_GV5_lo_(4108162183).jpg|Kafeefelda in sidwestlinga Uganda.
Rwenzori_Mountains.jpg|D Rwenzori Beagg.
Languages_of_Uganda.png|A etnolinguistischa Koatn.
Kazingafisher.jpg|Fischaleit am Kazinga-Kanal.
Ruwenpflanzen.jpg|Landschaft am Ruwenzori.
Kibale_NP_P1000256.JPG|In n Kibale-Nazionalpark.
Bwindi.JPG|In n Bwindi-Nazionalpark.
Namugongo_Martyrs_Shrine_exterior_view.jpg|D Basilika vo d Märtyrer z Namugongo noadestle vo Kampala.
A_mosque_in_Uganda.jpg|D Kibuli-Moschee i Kampala.
Marktuganda.jpg|A Moakt umma 1988 in Sidwestn von n Land.
Ferry_Crossing_River_Nile_in_Uganda_03.jpg|A Fährn iwa n Nil.
Mount_Khadam,_Uganda.JPG|Da Kadam-Beaḡ.
Uganda-Development.JPG|D Haptstod Kampala.
The_Lab_at_Bwindi_Community_Hospital.JPG|Laboruntasuchunga in Spital vo Bwindi.
Three_persons_on_boda-boda.JPG|A wou af da A109 zwischn Jinja u Malaba.
Africa_Uganda_Kalangala_Island.jpg|Af da Kalangala Insl.
KampalaSkyline.jpg|Nu a Bild vo da Hapstod.
שוק_מקומי_באזור_הכפרי.jpg|A weitana Moakt.


## Beleg